קייט די-קמילו

קתרינה אליזבת "קייט" די-קמילו היא סופרת אמריקאית עטורת פרסים של ספרי ילדים. היא אחת מששת הסופרים שזכו פעמיים במדליית ניוברי לספרות ילדים אמריקאית בזכות ספריה "סיפורו של דספרו" (שנכתב בשנת 2003) והספר "פלורה ויוליסס" (שכתבה בשנת 2013). ספריה המוכרים ביותר הם סדרת ספרי "Mercy Watson" אשר מאוירת על ידי כריס וון דוסן.

רבים מספריה תורגמו לעברית.

חייה 
די-קמילו נולדה בפילדלפיה שבפנסילבניה. היא סבלה מדלקת ריאות כרונית, ומסיבה זאת עברה לפלורידה ביחד עם אמה ואחיה (שלימים הפך להיסטוריון שעוסק בהיסטוריה של הארכיטקטורה) בשביל האקלים החמים יותר שהיה שם. אמה הייתה מורה. אביה נשאר בפנסילבניה בשל עיסוקו במכירת מוצרים אורטודנטליים ולא התאחד עם המשפחה.

די-קמילו סיימה תואר ראשון בספרות אנגלית מאוניברסיטת פלורידה בשנת-1987 והחלה לעבוד שם אחרי סיום לימודיה. בגיל 30 היא עברה למיניאפוליס והחלה לעבוד על ספרה במחסן ספרים. עבודה זו נתנה לה השראה לכתיבת ספרי ילדים ואפשרה לה לפגוש נציג מכירות של ההוצאה Candlewich Press. באותו מפגש היא שלחה טיוטה לספרה הראשו "הכל בגלל סופר מר".

את ההשראה לספרה השלישי, "סיפורו של דספרו" (שזיכה אותה בפרס), די-קמיליו קיבלה מבן של חברתה הטובה או חברה הטוב, לוק ביילי, אשר בעודו בן 8 ביקש ממנה לכתוב על גיבור משונה עם "אוזניים גדולות במיוחד".

מאפייני כתיבתה 
רבות מהדמויות הראשיות בספריה הן דמויות של בעלי חיים.

בנוסף, בחלקים מספריה היא נוהגת לשלב דעתה האישית ולנסות לנהל דיון חינוכי. בין היתר, בספרה "סיפורו של דיספרו" דבר שזוכה לפעמים לביקורת למשל ב-.

הכרה 
ב-2014 זכתה די-קמיליו במדליית ניוברי של איגוד הספריות האמריקאי כהוקרה על "התרומה המכובדת ביותר לספרות אמריקאית לילדים" על ספרה "סיפורו של דספרו", וזכתה שוב באותו פרס בשנת 2014 על ספרה "פלורה ויוליסס"; רק חמישה סופרים מלבדה זכו פעמיים בפרס זה, אשר נוסד בשנת 1922.

בשנת 2000 היא זכתה ב-"Josette Frank Award" (פרס של אגודה המוקדשת לספרי ילדים) על ספרה השני, "הכל בגלל סופר מר", וב-2006 זכתה ב-"Horn Book Award" בקטגוריית הילדים של ה"הבוסטון גלוב" על ספרה "המסע המופלא של אדוארד טולין". בנוסף, זכה הספר "Blink and Gollie", אותו כתבה ביחד עם אליסון מקג'י והמאייר טוני פוקלי, ב-"Theodor Seuss Geisel Medal", שהגדיר את הספר כ"הספר הטוב ביותר לקוראים מתחילים".

ב-2012 דורג ספרה "הכל בגלל סופר מר" במקום ה-30 ברשימת ספרי הילדים בסקר שנערך על ידי "School Library Journal", ירחון הנקרא בעיקר בארצות הברית. ספריה "סיפורו של דספרו" ו-"המסע המופלא של אדוארד טולין" הופיעו גם באותה רשימת במקומות 51 ו-59 בהתאמה.

די-קמילו הייתה הסופרת הרביעית שנבחרה להיות שגרירה בינלאומית של ארצות הברית לספרות ילדים.

נוסף על כך די-קמילו זכתה בפרסים רבים נוספים על פועלה הספרותי.

עיבודים לספריה 
בשנת 2005 יצא לאקרנים סרט המבוסס על ספר "הכל בגלל סופר מר" הקרוי באותו שם בהפקת פוקס המאה ה-20, ובשנת 2008 יצא לאקרנים הסרט המסע של דספרו לפי הספר סיפורו של דספרו (באנגלית שמות הספר והסרט זהים). הזכויות לעיבוד הספר "המסע המופלא של אדוארד טולין" נרכשו על ידי חברות ההפקות ניו ליין סינמה והוא נכון לשנת 2016 בשלב הפרה-פרודקשן. בנוסף, חברת ההפקות פוקס המאה ה-20 מינתה את התסריטאי מרטין הנקס לכתוב תסריט על פי הספר "פיל הקוסם" (The Magician's Elephant).

תרגומי ספריה לעברית 
הכל בגלל סופר מר / קייט די-קמילו; מאנגלית: טלי נתיב-עירוני, תל אביב: זמורה-ביתן (מרגנית: ספרי מופת לילדים ולנוער), 2002.
המסע המופלא של אדוארד טוליין / קייט די-קאמילו; מאנגלית: יעל אכמון, תל אביב: זמורה-ביתן, 2012.
לואיז חיים של הרפתקה / קייט די-קמילו; עיטרה: רוזוויתה קואדפליג; מאנגלית: תומר קרמן, תל אביב: כנרת, 2010.
מרסי ווטסון מצילה את המצב / קייט די-קמילו; מאנגלית: אמנון כץ ושהם סמיט, תל אביב: זמורה-ביתן (מרגנית: ספרי מופת לילדים ולנוער), 2005.
סיפורו של דספרו / קייט די-קמילו; מאנגלית שאול לוין,תל אביב: זמורה-ביתן (מרגנית: ספרי מופת לילדים ולנוער), 2009.
פלורה ויוליסס / קייט די-קמילו; כנרת זמורה-ביתן דביר, 2016.
הפילה של הקוסם / קייט די-קמילו; מאנגלית: מיכל אלפון, חבל מודיעין: כנרת-זמורה ביתן 2019.

קישורים חיצוניים 

 

 קייט די קמילו באתר הספרייה הווירטואלית של מטח.
 קייט די קמילו באתר דףדף.

הערות שוליים

זוכי מדליית ניוברי
סופרות אמריקאיות
סופרים אמריקאים
סופרות ילדים ונוער אמריקאיות
אמריקאיות שנולדו ב-1964
אמריקאים שנולדו ב-1964